Hof las dat watertoevoer na skole herstel word | Maroela Media
Volgens AfriForum is 'n bevel toegestaan wat die Emfuleni Plaaslike Munisipaliteit dwing om water na skole in die munisipaliteitsdistrik, te herstel.
Op 22 Junie 2014 is die skole in die distrik se watertoevoer sonder kennisgewing afgesny terwyl die leerders besig was met eksamen.
Carien Bloem, hoof van AfriForum se onderwysveldtogte, sê die regering is die eienaar van openbare skole en is dus verantwoordelik vir die betaling van dié skole se eiendomsbelasting.
"Die provinsiale departement het vir maande, en in sommige gevalle vir langer as 'n jaar, nie die eiendomsbelasting betaal nie.
Die skole se munisipale rekenings was wel op datum, maar die munisipaliteit het die water afgesny, omdat die departement van openbare werke nie die eiendomsbelasting betaal het nie."
"Dit is onaanvaarbaar dat skole te na gekom word as gevolg van 'n interregeringsdispuut. Water is 'n fundamentele reg en kan nie summier afgesny word sonder enige gronde nie. Meer as 15 000 leerders is hierdeur geraak," sê Bloem.
"FEDSAS het AfriForum genader om in te gryp en die burgerregte-organisasie het die hof genader om die orde te herstel, aangesien dit vir AfriForum baie belangrik is om die regte van leerders te beskerm."
EFF wil glo van "Die Stem" ontslae raak in volkslied
As die ou spul nie eers vir hulle diere, soos varkies en ander, kan sorg nie, hoe kan daar verwag word dat hulle vir kinders moet omgee. Ek wonder nou onwillekeurig hoe dit met Zuma se hoendertjies gaan. Miskien moet daar ook so 'n verrassings besoek gebring word.